
Vyjadrenie miestnej rady dňa 25.04.2022

UZNESENIE č. 230/2022/MR 
Miestna rada odporúča miestnemu zastupiteľstvu schváliť predložený návrh uznesenia.





Vyjadrenie komisií




Komisia územného plánu, výstavby, životného prostredia, odpadov a cestného hospodárstva :

Členovia komisie ÚP,V,ŽP,OaCH odporúčajú MiZ schváliť Výzvu na predkladanie žiadosti o poskytnutie dotácií z dotačnej schémy na podporu životného prostredia mestskej časti Bratislava – Podunajské Biskupice na rok 2022.































Návrh uznesenia



Uznesenie č.: .............................................


Miestne zastupiteľstvo mestskej časti Bratislava – Podunajské Biskupice po prerokovaní:


schvaľuje


Výzvu na predkladanie žiadosti o poskytnutie dotácií z dotačnej schémy na podporu životného prostredia mestskej časti Bratislava – Podunajské Biskupice na rok 2022

ZÁMER

Podpora všeobecne prospešných služieb, všeobecne prospešných alebo verejnoprospešných účelov a podporu verejného života a plnenie spoločných cieľov definovaných v Programe hospodárskeho a sociálneho rozvoja mestskej časti Bratislava – Podunajské Biskupice a Akčnom pláne.

1. CIELE

· zvýšenie čistoty 
· opatrenia proti klimatickej zmene 
· zadržiavanie dažďovej vody v území
· Odstránenie nelegálnych skládok v lokalite mestskej časti Podunajské Biskupice
· Výsadbe zelene v lokalite mestskej časti Podunajské Biskupice v správe mestskej časti
· Propagácia čistoty a poriadku v mestskej časti Podunajské Biskupice
· zlepšovania vzťahu obyvateľov k ich bezprostrednému okoliu, 
·  obnovy alebo tvorby zelene na území mestskej časti,
·  vzdelávacích environmentálnych programov a projektov, 
·  vybudovania (vrátane rekonštrukcie) uzamykateľných stanovíšť zberných nádob - kontajnerov (kontajnerové stojiská) v súlade s podmienkami stanovenými spoločnosťou na odvoz odpadu
· zvyšovanie environmentálnej kvality verejných priestorov;
2. OBLASTI PODPORY

a) Životné prostredie a verejná infraštruktúra (adaptačné opatrenia na zmenu klímy a osadenie prvkov drobnej architektúry) 

b) Environmentálna výchova, vzdelávanie a osveta


2.1 Cieľové skupiny

a) Občianske združenie a neziskové organizácie 
b) Obchodné spoločnosti 
c) Fyzická osoba – podnikateľ
d) Spoločenstvá vlastníkov bytov a správcovia bytových domov
3. KTO MȎŽE POŽIADAŤ O DOTÁCIU

Oprávneným žiadateľom môže byť:
a) Fyzická osoba živnostník – podnikajúca na základe živnostenského oprávnenia,
b) Záujmové združenia právnických osôb,
c) Rozpočtová alebo príspevková organizácia, ktorej zriaďovateľom je štát alebo obec,
d) Cirkev a náboženská spoločnosť
e) Verejná vysoká škola,
f) Občianske združenie,
g) Nezisková organizácia,
h) Nadácia,
i) Neinvestičný fond,
j) Matica slovenská,
k) Právnická osoba.
l) Neformálna skupina obyvateľov
Oprávneným žiadateľom nemôže byť organizácia v zriaďovateľskej pôsobnosti mestskej časti.

Dotáciu možno poskytnúť oprávnenému žiadateľovi ktorý:
a) má vysporiadané finančné vzťahy so štátnym rozpočtom, rozpočtami obcí, miest, mestských častí  a vyšších územných celkov,
b) nemá záznam v registri trestov, alebo ktorého štatutárny zástupca nemá záznam v registri trestov,
c) neporušil zákaz nelegálnej práce a nelegálneho zamestnávania,
d) riadne a úplne vyplnil písomnú žiadosť o dotáciu podľa § 8 tohto nariadenia,
e) nie je v likvidácii alebo v konkurznom konaní,
f) zo strany mestskej časti nie je voči žiadateľovi vedené priestupkové konanie alebo konanie o uložení pokuty ani žiadne súdne alebo exekučné konanie,
g) nemá uložený trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov Európskej únie.
Na poskytnutie dotácie nemá žiadateľ právny nárok.

4. KEDY ŽIADAŤ O DOTÁCIU

V zmysle tejto výzvy je možné žiadosť podať v termíne od zverejnenia do 15.06.2022. Žiadosť je potrebné zaslať na adresu Miestneho úradu, Trojičné námestie 11, 821 06 Bratislava.

5. AKÁ SUMA JE K DISPOZÍCII

· Pre túto výzvu je vyčlenených 10.000,-€ z finančných prostriedkov vyčlenených na oblasť podpora životného prostredia z dotačného programu mestskej časti Bratislava – Podunajské Biskupice;
· Výška poskytnutej dotácie je maximálne 3 000 EUR v závislosti od špecifík oblasti podpory;
· Výška minimálneho spolufinancovania je 5 % z celkového rozpočtu projektu uvedeného v žiadosti o poskytnutie dotácie. Túto výšku spolufinancovania je zároveň úspešný žiadateľ o poskytnutie dotácie povinný preukázať pri zúčtovaní poskytnutej dotácie. Spolufinancovanie projektu je možné dokladovať aj alternatívnymi spôsobmi spolufinancovania, ktorými sú : práca na realizácií projektu vyčíslená v hodinách na jedného realizátora projektu, pričom jedna hodina na jednu osobu sa počíta v sume 4€/hod.

6. ČO NEMȎŽE BYŤ PODPORENÉ

Dotáciu podľa tejto výzvy a Všeobecne záväzného nariadenia mestskej časti Bratislava – Podunajské Biskupice č. 1/2021 o poskytovaní dotácií z rozpočtu mestskej časti Bratislava – Podunajské Biskupice nemožno poskytnúť najmä na:
a) úhradu záväzkov z predchádzajúcich rozpočtových rokov,
b) refundáciu výdavkov uhradených v predchádzajúcich rozpočtových rokoch,
c) splácanie úverov a úrokov z poskytnutých úverov
d) úhradu miezd, platov, služobných príjmov a ich náhrad a ostatných osobných vyrovnaní zamestnancov,
e) úhradu stravného a cestovných náhrad zamestnancov, nákup alkoholu a tabakových výrobkov
f) projektovú dokumentáciu pri investičných projektoch,
g) prevádzkové náklady organizácie,
h) nákup osobných motorových vozidiel a motocyklov,
i) bankové, správne, poštové a manipulačné poplatky,
j) nákup pozemkov a prenájom pozemkov na obdobie presahujúce lehotu realizácie projektu.

7. POSTUP PRI PODÁVANÍ ŽIADOSTI O DOTÁCIU

Žiadosť o poskytnutie dotácie predkladá žiadateľ na žiadosti, ktorá je prílohou ku Výzve na predkladanie žiadostí spracovanou každoročne v zmysle dotačnej schémy a schváleného objemu finančných prostriedkov na poskytnutie dotácií z rozpočtu mestskej časti. Žiadosť o poskytnutie dotácie žiadateľ zasiela na adresu Miestneho úradu Trojičné námestie 11, 821 06 Bratislava.

8. AKÉ SÚ POVINNÉ PRÍLOHY K ŽIADOSTI O POSKYTNUTIE DOTÁCIE

K žiadosti je treba priložiť nasledovné prílohy:
· Kópiu dokladu o zriadení alebo založení žiadateľa (napr. stanovy občianskeho združenia, štatút neziskovej organizácie, nadačná listina, písomná dohoda o realizácii projektu pri neformálnej skupine obyvateľov),
· Kópiu dokladu preukazujúceho oprávnenie konať v mene žiadateľa, ak nie je oprávnenie preukázané vo výpise z príslušného registra (napr. kópia menovacieho dekrétu alebo iného relevantného dokladu o vymenovaní štatutárneho zástupcu, písomnú dohodu o poverení konať v mene neformálnej skupiny obyvateľov),
· Doklad o zriadení alebo vedení účtu žiadateľa v banke alebo pobočke zahraničnej banky, na ktorý má byť dotácia poukázaná (kópia zmluvy o bežnom účte alebo výpis z bankového účtu nie starší ako 3 mesiace ku dňu doručenia žiadosti),
· Čestné vyhlásenie žiadateľa, že ku dňu podania žiadosti: i. má vyrovnané všetky záväzky voči štátu (inšpektorát práce, sociálna a všetky zdravotné poisťovne), ii. nemá daňové nedoplatky, iii. nie je v konkurze, nie je voči nemu vedené konkurzné konanie, nie je v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku, iv. nie je voči nemu vedené exekučné konanie,
· Doklad preukazujúci vlastnícke právo k nehnuteľnosti alebo súhlas vlastníka nehnuteľnosti, ak je predmetom žiadosti dotácia na rekonštrukciu, opravu alebo technické zhodnotenie nehnuteľnosti,
· Súhlasné stanovisko príslušného pamiatkového úradu, ak je predmetom dotácie pamiatkovo chránený objekt alebo ochranné pásmo chráneného objektu,
· Preukázanie povinného 5% spolufinancovania projektu (kópia výpisu účtu), písomné vyhlásenie žiadateľa o alternatívnom spôsobe spolufinancovania s presným popisom jeho zabezpečenia
9. KRITÉRIÁ HODNOTENIA ŽIADOSTÍ

1. Základným kritériom je splnenie formálnych náležitostí v zmysle VZN mestskej časti Bratislava – Podunajské Biskupice č. 1/2021 a znenie výzvy.
2. Žiadosti spĺňajúce formálne náležitosti budú hodnotené odbornou hodnotiacou komisiou. Pre hodnotenie žiadostí je určujúci priradený celkový počet bodov pridelený od odbornej hodnotiacej komisie – komisia územného plánu, výstavby, životného prostredia, odpadov a cestného hospodárstva miestneho zastupiteľstva:
	Kritériá hodnotenia žiadostí
	Maximálny počet bodov
	Čiastkové kritériá hodnotenia
	Bodový rozsah

	Súlad projektu s cieľmi  životného prostredia v podmienkach mestskej časti
	5 BODOV
	Jasne a primerane stanovený zámer projektu, plánovaných činností a výstupov, ktoré sú v súlade s cieľmi rozvoja životného prostredia, a ktoré prispievajú k ich naplneniu
	0 – 5

	Prínos projektu pre životné prostredie
	10 BODOV
	Súlad koncepčných zámerov životného prostredia s predloženým projektom v jednotlivých lokalitách mestskej časti
	0 – 3

	
	
	Zapojenie zdravotne a sociálne znevýhodnených detí a mládeže
	0 – 1

	
	
	Prínos plánovaných aktivít a činností pre zvolenú cieľovú skupinu
	0 – 6

	Udržateľnosť projektu, plánovaných činností a výstupov
	10 BODOV
	Potenciál projektu do budúcnosti, plán jeho udržateľnosti
	0 – 6

	
	
	Plán zapojenia ďalších subjektov do činnosti žiadateľa a získanie ďalších zdrojov na predmetné činnosti 
	0 – 4

	Rozpočet -  spolufinancovanie projektu
	9 BODOV
	5% spolufinancovanie z celkových výdavkov
	0 – 1

	
	
	10 – 15% spolufinancovanie z celkových výdavkov
	0 – 3

	
	
	Nad 15% spolufinancovanie z celkových výdavkov
	0 – 5



10. ZMLUVNÉ PODMIENKY

· Mestská časť Bratislava – Podunajské Biskupice uzatvorí so žiadateľom, ktorému sa poskytuje dotácia písomnú Zmluvu o poskytnutí dotácie, ktorej náležitosti sú zadefinované vo VZN č. 1/2021 o poskytovaní dotácií z rozpočtu Mestskej časti – Podunajské Biskupice
· Zmena účelu projektu, na ktorý sa dotácia poskytuje nie je možná.
· Realizácia projektov musí na základe tejto výzvy prebehnúť v kalendárnom roku 2022.

11. ZÚČTOVANIE POSKYTNUTEJ DOTÁCIE

Príjemca dotácie je povinný zúčtovať dotáciu podľa podmienok uvedených v zmluve do 60 dní od termínu realizácie projektu a k zúčtovaniu dotácie priložiť
a) správu o uskutočnení výstupov projektu a splnení účelu dotácie
b) čestné vyhlásenie príjemcu, že výstupy projektu boli spolufinancované v zmysle podmienok príslušnej výzvy, pričom spolufinancovanie sa počíta z celkového rozpočtu projektu priloženého k žiadosti o poskytnutie dotácie; súčasťou čestného vyhlásenia bude celková rekapitulácia výdavkov na výstupy projektu, vyčíslenie výšky čerpanej sumy z poskytnutej dotácie a vyčíslenie výšky celkovej sumy spolufinancovania spolu s uvedením sumy spolufinancovania podľa jednotlivých položiek rozpočtu projektu priloženého k žiadosti o poskytnutie dotácie
c) fotokópie účtovných dokladov o čerpaní finančných prostriedkov z poskytnutej dotácie s náležitosťami podľa príslušných osobitných predpisov (napr. faktúry, príjmové a výdavkové pokladničné bloky, výpisy z bankového účtu),
d) fotodokumentácia o zrealizovaní výstupov projektu,
e) dokumentácia o propagácii mestskej časti Bratislava – Podunajské Biskupice

12. SPȎSOB PROPAGÁCIE

Úspešný žiadateľ, v závislosti od charakteru projektu realizuje propagáciu finančnej podpory mestskej časti Bratislava – Podunajské Biskupice informovaním verejnosti, a to nasledujúcim spôsobom:
1. na sociálnych sieťach, web stránke žiadateľa a vo všetkých printových materiáloch pojednávajúcich o podporenom projekte v súlade s dizajn manuálom,
2. uvedením mestskej časti Bratislava – Podunajské Biskupice ako partnera projektu vo všetkých mediálnych výstupoch, v prípade TV a Rádio spotov s použitím vety: „Tento projekt finančné podporila Mestská časť Bratislava – Podunajské Biskupice“ na konci spotu,
3. v prípade podujatí súvisiacich s projektom v ich úvode a v závere
4. umiestnením loga mestskej časti Bratislava – Podunajské Biskupice na finančne podporovanom predmete alebo nosiči,
13. ZVEREJNVANIE A PRISTUP K INFORMACIAM

Mestská časti Bratislava – Podunajské Biskupice zverejňuje na webovom sídle mestskej časti zoznam schválených žiadostí o poskytnutie dotácie podľa dotačných schém obsahujúcich najmä označenie príjemcu, účel dotácie, sumu žiadanej a sumu poskytnutej dotácie, hodnotenie odborných hodnotiacich komisií priebežne, najneskôr však do konca kalendárneho roka, na ktorý bola dotácia poskytnutá.

14. SÚVISIACE DOKUMENTY A UŽITOČNÉ LINKY

· Všeobecne záväzné nariadenie mestskej časti Bratislava – Podunajské Biskupice č. 1/2021 o poskytovaní dotácií z rozpočtu Mestskej časti Bratislava-  Podunajské Biskupice
· Webová stránka mestskej časti Bratislava – Podunajské Biskupice
· Formulár žiadosti 

